
Nemespátró egy angol énekesnő szemével: Cynthia Jolly 1948-as nemespátrói gyűjtése

Kulcsszavak: népzenei gyűjtés; angol; külföldi nézőpont; Nemespátró
Dolgozatomban Cynthia Jolly angol klasszikus énekesnő és társai 1948-as Nemespátrói gyűjtését dolgoztam fel.Célom az volt, hogy megértsem miért volt fontos az ő munkájuk és milyen eredményeket értek el. 
Először bemutattam Cynthia Jolly életét és a népzenei gyűjtéshez vezető útját. Ezután ismertettem a nemespátrói gyűjtési helyzetet és a három angol diák kutatói attitűdjét, amelyet összehasonlítottam az 1937-es dudari falukutatásban részt vett, szintén brit szociológusok módszereivel. A munkám második felében a felgyűjtött dallamokból mutattam be néhányat. A dalokat egyesével közöltem, több esetben dallam- és szövegvariánsokkal kiegészítve, valamint mindegyik dalnál felfedeztem dallami és formai érdekességeket, amelyekre ugyancsak kitértem. 
Végeredményben megállapíthatjuk, hogy Cynthia munkája hasznos volt, mert egy teljesen más látószögből ismerhettük meg Nemespátrót és képet kaphattunk a falu 1940-es évekbeli zenei életéről.



